Vážení občania,

oznamujeme Vám, že spoločnosť Slovak Telekom v rámci modernizácie sietí, bude v našej obci bezplatne realizovať výstavbu optickej siete. Táto sieť nám poskytne pripojenie na vysokorýchlostný internet a digitálnu televíziu. V najbližších dňoch Vás bude osobne navštevovať pracovník, ktorý zaznačí, kam Vám bude bezplatne umiestnená optická prípojka. Táto prípojka Vás nezaväzuje k odberu služieb, bude prichystaná do budúcna, keby ste sa niekedy rozhodli služby využívať.

Tí, ktorí nebudú zastihnutí, si nájdu v schránke tlačivo aj s telefónnym číslom pracovníka, na ktorého sa môžu obrátiť. Vyplnené tlačivo je možné odovzdať aj na obecnom úrade.